Lav et referat af nedenstående tekst:

Tekst:
Indvier kunstgræsbane Fjerritslev får besøg af det grønlandske fodboldlandshold, som er på turné i det nordvestjyske i forbindelse med kulturfestivalen Nordatlantisk Inspiration. Kl. 19 skal landsholdet fra Grønland spille på den nyindviede kunstgræsbane Ebh-arena ved Fjerritslev Stadion og møde et veloplagt hold, der er sammensat af de bedste spillere fra fodboldklubberne i Fjerritslev- og Brovst-området. Sepp Piontek Ud over venskabskampen på Ebh-arena bliver der lejlighed til at møde en af fodboldens store profiler, Sepp Piontek, som har været træner for såvel det danske som det grønlandske landshold. - Mødet med Sepp Piontek finder sted i Vinkelstuen i Han Herred Fritidscenter kl. 17.30, og alle interesserede er velkomne til at høre hans spændende foredrag, oplyser projektkoordinator Jens Sørensen, Ebh-fonden, som har formidlet kontakten mellem Nordatlantisk Inspiration og de lokale arrangører og sponsorer. Jens Tang Olesen Efter at Sepp Piontek fik sat skik på spillet i Grønland sidst i 1990'erne, gav han bolden videre til sin assistenttræner, Jens Tang Olesen, som fortsat er træner for det grønlandske landshold. Holdet spiller på niveau med Jyllandsserien og Danmarksserien, så kampen i Fjerritslev bliver en stor udfordring for lokalholdet. Fodboldskoler i Grønland Ved siden af sit job som landstræner er Jens Tang Olesen gået i spidsen for et storstilet projekt, der går ud på at starte fodboldskoler i hver eneste bygd over hele Grønland. - Det er et spændende arbejde, som er lykkedes over al forventning. Spillet med den lille runde bold er mere populært end nogen sinde, beretter landstræneren.

Referat:
Det grønlandske fodboldlandshold indvier i aften mandag, kunststofbanen ved Fjerritslev stadion. Landsholdet møder et lokalt sammensat hold. Den tidligere landstræner Sepp Piontek vil også være til stede.